فلسفہ حجاب

پردہ اور حجاب کا دن
۲۱تیربمطابق ۱۲جولائی کا دن بے حجابی کے خلاف مشہد کے عوام کا قیام کا دن ہے اور اس دن کو اسلامی جمہویہ ایران میں ’’روز حجاب وعفاف‘‘ کے نام سے موسوم کیا گیا ہے ۔اس دن رضا خان کے کارندوں نے بے حجابی پر اعتراض کرنے والی عوام کو ’’گوہر شاد مسجد‘‘ میں خاک و خون میں نہلایا تھا ۔لہٰذا روز حجاب و عفاف کے حوالے سے استاد شہید مرتضی مطہری کی ایک بہترین کتاب ’’فلسفہ حجاب‘‘ کا تعارف قارئین کی خدمت میں پیش کیا جارہاہے ۔

تعارف 
کتنے دکھ کی بات ہے کہ لادین حلقوں نے ہماری نوجوان نسل کے فکری خلا کو ہم سے پہلے بھانپ لیا اور اس کے احساساسے غلط فائدہ اٹھایا۔انھوں نے دلنشین طرز بیان کے ذریعے گمراہ کن نظریات کو اس کے دل و دماغ پر مرتسم کر دیا جس کے نتیجے میں وہ فکری اور خلاقی طور پر دیوالیہ ہو گئی لیکن خدا کا شکر ہے کہ دینی بیداری اور اسلامی تشخص کے جذبے کے تحت ہماری نوجوان نسل حقائق دین کو سمجھنے کے لیے جس جوش و خروش کا اظہار کررہی ہے اس کے پیش نظر ہر دانشور یہ محسوس کررہا ہے کہ یہ نسل مذہبی معلومات حاصل کرنے کے لیے آپ پہلے سے زیادہ آمادہ ہے ۔یہ ایک ھقیقت ہے کہ نامحرم مرد سے عورت کے پردے کا ضروری ہونا اسلام کے اہم مسائل میں سے ہے ۔خود قرآن کریم میں اس اس کے متعلق صراھت پائی جاتی ہے ۔عورت کا اپنا بدن کو غیر مرد سے چھپایا پردے کے لازم ہونے کی علامت ہے ۔اسی طرح اجنبی مرد اور عورت کی باہمی خلوت کا ناجائز ہونا بھی پردے کی تائید کرتا ہے ۔موضوع کی اہمیت کے پیش نظر استاد مرتضی مطہری نے اپنے کتاب فلسفہ حجاب میں درج ذیل پانچ عناوین پر گفتگو کی ہے ۔

پردے کی تاریخ 
کیا پردہ اسلام کی کصوصیات میں سے ہے اور ظہور اسلام کے بعد یہ مسلمانوں سے غیر مسلموں تک پہنایا یہ کہ پردہ اسلام کی خصوصیات میں سے نہیں ہے اور اسلام سے پہلے پائی جانے والی قوموں میں بھی اس کا وجود رہاہے ۔

رواج پردہ کے اسباب 
پردے کی بنیاد کیا ہے ؟جیسا کہ ہم جانتے ہیں حیوانات میں نر اور مادہ آزاد انہ طور پر اکھٹے رہتے ہیں ،گویا کہ اولین فطری اصول یہی ہے کہ انسان بھی گھل مل کر رہیں ۔پھر کیا وجہ ہے کہ مرد اور عوت کے درمیان پردے کی صورت میں ایک دیوار حائل ہے ۔
تاہم یہ سوال پردہ ہی سے مخصوص نہیں بلکہ تمام جنسی اخلاقیات نیز حیا اور عفت کے بارے میں بھی یہی سوال کیا جاسکتاہے ۔حیوانات جنسی معاملات میں شرم کا احساس نہیں رکھتے جبکہ انسان خصوصاصفط نازک میں فطرتا شرم و حیا پائی جاتی ہے ۔

اسلام میں پردے کا فلسفہ کیا ہے 
پردے کے سلسلے میں جو مختلف نظریات بیان کئے جاتے ہیں ان میں سے زیادہ تر مخالفین پردہ کے اپنے ذہن کے اختراع ہیں ۔ان کے خیال میں پردہ ،خواہ وہ اسلامی ہو یا غیر اسلامی غیر معقول ہے ظاہر ہے کہ اگر کوئی شکص کسی مسئلے کو آغاز ہی سے غیر ضروری سمجھے تو اس کی توجیہہ بھی اس کے بیکار ہونے پر مبنی ہو گی ۔اگر یہ بھث کرنے والے اس مسئلے کو غیر جابندار انہ طریقے سے جانچتے تو انہیں معلوم ہوجاتا کہ اسلامی پردے کا ان کی بے اصل باتوں سے کوئی ربط نہیں ۔ہم اسلامی تعلیمات میں حجاب کے حوالے سے ایک خاص فلسفہ پایا جاتاہے جو از روئے عقل قابل قبول ہے اور تجزیہ کی روشنی میں اسے اسلامی پردے کی بنیاد قرار دیا جاسکتاہے ۔

پردے پر کیا اعتراضات وارد کیے جاتے ہیں؟ 
سب سے پہلا اعتراض پردے پر یہ کیا جاتاہے کہ اس کی کوئی معقول دلیل نہیں ہے اور جو بات عقل کے مطابق نہ ہو ہمیں اس کا دفاع نہیں کرنا چاہیے ۔پردے کے اسباب میں ان باتوں کا تذکرہ کیا جاتاہے :
۱۔عدم تحفظ اور امن و امان کا فقدان
۲۔رہبانیت اور ترک لذت کا رجحان
۳۔مرد کی خود غرضی اور حکمرانی کا جذبہ
۴۔ایام مخصوصہ میں عورت کی نجاست کا نظریہ 
پردے کی نسبت سے یہ تمام باتیں مہمل اور باطل ہیں ۔اسلام کے نزدیک عورتوں کا پردہ نفسیاتی،خاندانی اور اجتماعی اعتبار سے ایک منطق کا حامل ہے ۔

اسلامی پردہ 
کیا اسلام عورتوں کے پردے میں رہنے کا طرفدار ہے جیسا کہ لفظ حجاب سے ظاہر ہوتا ہے یا اسلام محض یہ چاہتا ہے کہ عورت غیر مردوں کے سامنے اپنے بدن کو ڈھکے رکھے اور عورت کو اس پر مجبور نہیں کرتا کہ مجمع میں شریک نہ ہو ۔دوسری صورت میں بدن کو ڈھکے رکھنے کی حدود کیا ہیں ؟کیا چہرہ اور دونوں ہاتھ بھی ستر میں شامل ہیں یا چہرے اور دونوں ہاتھ چھوڑ کر باقی بدن کو ڈھکنا چاہئے اور چہرے اور ہاتھوں کا ڈھکنا ضروری نہیں اور کیا ان دونوں صورتوں کے علاہ اسلام میں ایک تیسرا مسئلہ بھی موجود ہے جسے حریم عفاف کہا جاتاہے اور جس کا مطلب یہ ہے کہ عورت کے لیے پردہ اور گھر میں رہنا تو ضروری نہیں لیکن اسے غیر مردوں کے ساتھ گھلنے ملنے کی آزادی بھی نہیں ۔بہ الفاظ دیگر کیا اسلام عورتوں اور مردوں کے ایک جگہ جمع ہونے پر پابندی لگاتا ہے یا نہیں ؟